techiaith/cofnodycynulliad_en-cy huggingface dataset:
English: So, we do have to be aware that we are very keen to reach this target, but to make that work we have to make sure that we have the right number of people in place who can actually teach. So, that's why we have 350 practitioners who will benefit from this Camau programme. What that is is free access to Welsh language training by childcare and play practitioners. The fact is that we now have this childcare offer and about 30 per cent of that childcare offer is through the medium of Welsh. So, that is really important, that people understand that there's an opportunity there. We've also got Mudiad Meithrin. They run a programme called Croesi'r Bont and this is an immersion system to make sure that people have the skills in childcare development. There's a level 3 diploma that has been developed with Mudiad Meithrin, so people are going through that system. And then, on top of that, our officials are working with the Urdd, and they've got a lot of experience of apprentices and so we're trying to get them to take on more apprentices through the medium of Welsh to look specifically at childcare.
Welsh: Mae'n rhaid i ni fod yn ymwybodol ein bod yn awyddus iawn i gyrraedd y targed hwn, ond er mwyn sicrhau bod hynny'n gweithio mae'n rhaid i ni sicrhau bod gennym y nifer iawn o bobl a all addysgu. Dyna pam y mae gennym 350 o ymarferwyr a fydd yn elwa o'r rhaglen Camau. Mae honno'n cynnig hyfforddiant iaith Gymraeg gan ymarferwyr gofal plant a chwarae. Y gwir amdani yw bod gennym y cynnig gofal plant a thua 30 y cant o'r cynnig gofal plant hwnnw sydd drwy gyfrwng y Gymraeg. Felly, mae'n bwysig iawn fod pobl yn deall bod yna gyfle yno. Mae gennym y Mudiad Meithrin hefyd. Maent yn cyflawni rhaglen o'r enw Croesi'r Bont sef system drochi i sicrhau bod gan bobl sgiliau datblygu gofal plant. Datblygwyd diploma lefel 3 gyda'r Mudiad Meithrin, felly mae pobl yn mynd trwy'r system honno. Ac yna, ar ben hynny, mae ein swyddogion yn gweithio gyda'r Urdd ac mae ganddynt lawer o brofiad o brentisiaethau ac felly rydym yn ceisio eu cael i gyflogi mwy o brentisiaid trwy gyfrwng y Gymraeg i edrych yn benodol ar ofal plant.
English: Thank you, Dawn. The National Lottery celebrated its twenty-fifth anniversary last year. Since 1994 National Lottery players have supported around 50,000 projects across Wales with nearly £1.75 billion of investment. This obviously has had a transformational effect on funding for arts, sport, heritage, charitable causes and community projects throughout Wales.
Welsh: Diolch, Dawn. Dathlodd y Loteri Genedlaethol ei phen-blwydd yn 25 y llynedd. Ers 1994 mae chwaraewyr y Loteri Genedlaethol wedi cefnogi tua 50,000 o brosiectau ledled Cymru gyda buddsoddiadau gwerth bron i £1.75 biliwn. Mae hyn yn amlwg wedi cael effaith drawsnewidiol ar gyllid ar gyfer y celfyddydau, chwaraeon, treftadaeth, achosion elusennol a phrosiectau cymunedol ledled Cymru.
English: Thank you for that response, Deputy Minister. I'd see first hand the value of lottery funding within my constituency, particularly when I meet community groups and other organisations that are local beneficiaries. However, I'm keen that all efforts are maximised to secure even more funding for our more disadvantaged communities. So, can you tell me what more could be done through your role in relation to the distribution of lottery funding to help meet the needs specifically of communities like Merthyr Tydfil and Rhymney?
Welsh: Diolch am yr ymateb hwnnw, Ddirprwy Weinidog. Rwy'n gweld gwerth arian y loteri gyda fy llygaid fy hun yn fy etholaeth, yn enwedig pan fyddaf yn cyfarfod â grwpiau cymunedol a sefydliadau eraill sy'n fuddiolwyr lleol. Fodd bynnag, rwy'n awyddus i weld pob ymdrech yn cael ei gwneud i sicrhau mwy fyth o arian i'n cymunedau mwy difreintiedig. Felly, a allwch ddweud wrthyf beth arall y gellid ei wneud trwy eich rôl mewn perthynas â dosbarthu cyllid loteri i helpu i ddiwallu anghenion cymunedau fel Merthyr Tudful a Rhymni yn benodol?
English: Well, I'm pleased to confirm that the lottery spending in Merthyr Tydfil and Rhymney, as you know, amounts to over £13 million over the period of that spend and 70 projects have been completed or are currently in delivery. And you'll be aware, because we've visited some of these projects together, of the important work that has been done and is still being developed at the Cyfarthfa Castle Museum and Art Gallery, which was awarded an audiovisual project in January 2018. Now, as far as Cyfarthfa Park is concerned, the Cyfarthfa Park Rediscovered project application, submitted by Merthyr Tydfil County Borough Council, is still open to further discussion - I can confirm this - between the borough council and the lottery. And I do hope that a way will be found to deliver this, because, clearly, community benefit is one of the tests of the effectiveness of lottery spend. I will continue to ensure, in my discussion with the National Lottery in Wales - I meet the chair and the chief executive on a very regular basis, and I'll make sure that these aspects are fully discussed at our next meeting.
Welsh: Wel, rwy'n falch o gadarnhau bod gwariant y loteri ym Merthyr Tudful a Rhymni, fel y gwyddoch, dros £13 miliwn dros gyfnod y gwariant hwnnw ac mae 70 o brosiectau wedi'u cwblhau neu wrthi'n cael eu cyflawni. Ac fe fyddwch yn gwybod, am ein bod wedi ymweld â rhai o'r prosiectau hyn gyda'n gilydd, am y gwaith pwysig a wnaed ac sy'n dal i gael ei ddatblygu yn Amgueddfa ac Oriel Gelf Castell Cyfarthfa, y dyfarnwyd arian iddi ar gyfer prosiect clyweledol ym mis Ionawr 2018. Nawr, o ran parc Cyfarthfa, mae cais prosiect Ailddarganfod Parc Cyfarthfa, a gyflwynwyd gan Gyngor Bwrdeistref Sirol Merthyr Tudful, yn dal i fod yn agored i drafodaeth bellach - gallaf gadarnhau hyn - rhwng y cyngor bwrdeistref a'r loteri. Ac rwy'n gobeithio y deuir o hyd i ffordd o gyflawni hyn oherwydd, yn amlwg, mae budd cymunedol yn un o'r meini prawf sy'n dangos effeithiolrwydd gwariant loteri. Byddaf yn parhau i sicrhau, yn fy nhrafodaeth gyda'r Loteri Genedlaethol yng Nghymru - byddaf yn cyfarfod â'r cadeirydd a'r prif weithredwr yn rheolaidd iawn, ac fe wnaf yn siŵr bod yr agweddau hyn yn cael eu trafod yn llawn yn ein cyfarfod nesaf.
English: We're committed to building on Wales's success in hosting major events and work proactively with event owners from Wales, the UK and internationally to maximise the wider benefits of events, sporting, cultural or business, to communities across Wales.
Welsh: Rydym wedi ymrwymo i adeiladu ar lwyddiant Cymru yn cynnal digwyddiadau mawr ac yn gweithio'n rhagweithiol gyda pherchnogion digwyddiadau o Gymru, y DU ac yn rhyngwladol i sicrhau'r buddion ehangach mwyaf posibl o ddigwyddiadau chwaraeon, digwyddiadau diwylliannol neu ddigwyddiadau busnes i gymunedau ledled Cymru.
English: Minister, as you'll be aware, over recent years, south Pembrokeshire and Tenby in particular have become synonymous in the triathlon community with hosting the Ironman Wales event - one of the toughest sporting challenges in the Ironman calendar. Every September, thousands of people descend on the area to compete in the competition, which offers qualification slots for the world championship event in Hawaii. This event only takes place over one weekend of the year, but attracts competitors from all over the world. What efforts are the Welsh Government undertaking to harness the international attention that the area receives every September and to ensure that the legacy of this event is realised throughout the year and for the next generation of potential local Ironmen and women? And, Minister, if I may, can I ask you to join with me in congratulating, when we talk about the next generation of potential Ironmen and Ironwomen, my constituent Cameron Tallis? Cameron lives in Pembroke, he goes to Pembrokeshire College, and, at 18 years and four days, in 2019 was the youngest ever Ironman Wales.
Welsh: Weinidog, fel y gwyddoch, dros y blynyddoedd diwethaf, mae de Sir Benfro a Dinbych-y-pysgod yn enwedig wedi dod yn amlwg iawn yn y gymuned triathlon gyda chynnal digwyddiad Ironman Cymru - un o'r heriau chwaraeon anoddaf yng nghalendr Ironman. Bob mis Medi, mae miloedd o bobl yn heidio i'r ardal i gystadlu yn y gystadleuaeth, sy'n cynnig slotiau cymhwyso ar gyfer digwyddiad pencampwriaeth y byd yn Hawaii. Cynhelir y digwyddiad dros un penwythnos o'r flwyddyn yn unig, ond mae'n denu cystadleuwyr o bob cwr o'r byd. Pa ymdrechion y mae Llywodraeth Cymru yn eu gwneud i harneisio'r sylw rhyngwladol y mae'r ardal yn ei gael bob mis Medi ac i sicrhau bod gwaddol y digwyddiad hwn yn cael ei wireddu trwy gydol y flwyddyn ac ar gyfer y genhedlaeth nesaf o gystadleuwyr Ironman posibl yn lleol? Ac os caf, Weinidog, wrth siarad am y genhedlaeth nesaf o ddarpar gystadleuwyr Ironman, a gaf fi ofyn ichi ymuno â mi i longyfarch fy etholwr Cameron Tallis? Mae Cameron yn byw ym Mhenfro, mae'n mynd i Goleg Sir Benfro, ac yn 18 oed a phedwar diwrnod, yn 2019, ef oedd yr Ironman Cymru ieuengaf erioed.
English: Well, I would like to congratulate him. I just think it's remarkable that anyone can get anywhere near this. This is phenomenal in terms of the scope of what they have to achieve. My cousin did it this year and it was quite incredible, the stamina that you need to do it, and they start at some ridiculous time of the morning as well. So, congratulations to anyone who gets anywhere near this. I'm sure we've all got new year's resolutions, but this isn't one of mine. [ Laughter.]
Welsh: Wel, fe hoffwn ei longyfarch. Rwy'n credu ei bod yn rhyfeddol y gall unrhyw un gyrraedd unrhyw le yn agos at hyn. Mae'n rhyfeddol o ystyried yr hyn sy'n rhaid iddynt ei gyflawni. Fe gyflawnodd fy nghefnder y ras eleni ac roedd y stamina sydd ei angen arnoch i'w wneud yn anhygoel, ac maent yn dechrau ar ryw adeg chwerthinllyd o'r bore hefyd. Felly, llongyfarchiadau i unrhyw un sy'n cyrraedd unrhyw le'n agos at hyn. Rwy'n siŵr bod gan bob un ohonom addunedau blwyddyn newydd, ond nid yw hyn yn un o fy addunedau i. [ Chwerthin. ]
English: Thank you very much for the question. South-west Wales is an outstanding visitor destination. Welsh Government continually invests to improve the quality of the local offer and is committed to continuing to grow tourism to this area and to promote tourism there and throughout Wales.
Welsh: Diolch yn fawr am y cwestiwn. Mae de-orllewin Cymru yn gyrchfan arbennig i ymwelwyr. Mae Llywodraeth Cymru yn parhau i fuddsoddi er mwyn gwella ansawdd yr hyn y gall yr ardal ei gynnig ac mae wedi ymrwymo i barhau i ddatblygu twristiaeth yno a thrwy Gymru.
English: Minister, as Wales has reached the Euros this year again, this is an excellent opportunity to promote Wales to tourists - I hope that you'd agree. Businesses in my region, in South Wales West, are already asking what the Welsh Government is doing to use this important event to promote our excellent attractions, not only in that area but across Wales. Can you outline the work of the Government on this and suggest ways that local businesses can be part of any marketing campaign while Wales is winning a football championship?
Welsh: Gweinidog, gan fod Cymru wedi cyrraedd pencampwriaeth pêl-droed yr Ewros y flwyddyn yma eto, mae hyn yn gyfle gwych i hyrwyddo Cymru i dwristiaid - rwy'n gobeithio y buasech chi'n cytuno. Mae busnesau yn fy rhanbarth i, yng Ngorllewin De Cymru, eisoes wedi gofyn beth mae Llywodraeth Cymru yn ei wneud i ddefnyddio'r bencampwriaeth bwysig yma i hyrwyddo'n atyniadau gwych, nid dim ond yn lleol yng Ngorllewin De Cymru ond ledled Cymru gyfan. A allwch chi amlinellu gwaith y Llywodraeth ar hyn ac awgrymu ffyrdd y gall busnesau lleol fod yn rhan o unrhyw ymgyrch farchnata tra bo Cymru yn ennill pencampwriaeth bêl-droed?
English: Thank you very much for that comment. I can assure you that I will be discussing this issue specifically with the Football Association of Wales and with Sport Wales in order to see how we can particularly develop the community aspects related to this, because one of the successes that emerges from the high profile of international teams, in rugby and in other sports too - and in this particular case it's football, of course - is that community football and interest in football can develop and increase. I can assure you that that will be on the agenda for discussion, so that Welsh Government funding for the football association and Sport Wales will also have an impact on community interest, and will excite further community interest, including in women's football, which is a development that I've particularly enjoyed during my period as Minister.
Welsh: Diolch yn fawr am y sylw yna. Fe wnaf i eich sicrhau chi y byddaf yn trafod hyn yn benodol gyda'r gymdeithas bêl-droed a chyda Chwaraeon Cymru i weld pa fodd y gallwn ni'n arbennig ddatblygu'r agweddau cymunedol, oherwydd un o'r llwyddiannau sydd yn dilyn proffil uchel i dimau rhyngwladol, mewn rygbi ac mewn chwaraeon eraill, ac mewn pêl-droed yn benodol yn yr achos yma, yw bod pêl-droed cymunedol, a diddordeb mewn pêl-droed, yn gallu cynyddu a datblygu. Dwi'n eich sicrhau chi y bydd hynny'n cael ei osod ar agenda'r drafodaeth, fel bod cyllid Llywodraeth Cymru tuag at y gymdeithas bêl-droed a'r cyngor chwaraeon hefyd yn effeithio ar ddiddordeb cymunedol, ac yn cynhyrfu rhagor o ddiddordeb cymunedol yn y maes, gan gynnwys pêl-droed menywod, sydd yn ddatblygiad yr wyf wedi'i fwynhau'n arbennig yn ystod fy nghyfnod fel Gweinidog.
English: Thank you very much for that comment. We have invested substantially already through Sport Wales, which is leading on our investment in 3G football and artificial pitches. They've invested £3.731 million in the collaborative sports facilities group, which includes the Football Association of Wales Trust, the Welsh Rugby Union and Hockey Wales. This has helped the FAW Trust in establishing 77 3G football pitches in Wales, with a target of 100 by 2024.
Welsh: Diolch yn fawr am y sylw yna. Rydym ni wedi buddsoddi'n sylweddol yn barod drwy Chwaraeon Cymru, sy'n arwain ein buddsoddiad mewn caeau pêl-droed 3G ac artiffisial. Maen nhw wedi buddsoddi £3.731 miliwn yn y grŵp cyfleusterau chwaraeon cydweithredol, sy'n cynnwys Ymddiriedolaeth Cymdeithas Bêl-droed Cymru, Undeb Rygbi Cymru a Hoci Cymru. Mae hyn wedi helpu Ymddiriedolaeth Cymdeithas Bêl-droed Cymru i sefydlu 77 o gaeau chwarae 3G yng Nghymru. Y targed yw creu 100 o'r caeau yma erbyn 2024.
English: Thank you very much for that response. I would encourage you to invest further and to invest specifically in Ynys Môn. Referring to the earlier question on international football, well, there'll be no international football without successful grass-roots football in our towns and villages across Wales. I look forward to following the Wales team to Azerbaijan later this year, but we won't be able to do that in coming years unless we invest in the grass roots. There's a wonderful 3G facility in Llangefni and there's going to be investment in upgrading facilities in Menai Bridge. We truly need new 3G pitches in Holyhead and Amlwch, and I've held meetings already with representatives of those communities, who are willing to do whatever is necessary to bring that investment in. The local authority has a plan to invest over the next few years, but we need that investment now. Can I ask for a commitment from the Government to work with me and with others and with the council and community groups, community interest groups, on Anglesey to ensure that we see seek all means possible of drawing the funding in to bring these resources that are so crucial not only for the future of the beautiful game but for the health of our nation too?
Welsh: Diolch yn fawr iawn am yr ymateb yna, a dwi am eich annog chi i fuddsoddi ymhellach ac i fuddsoddi'n benodol yn Ynys Môn. Gan gyfeirio at y cwestiwn blaenorol ynglŷn â phêl-droed rhyngwladol, fydd yna ddim pêl-droed rhyngwladol heb bêl-droed llwyddiannus yn ein pentrefi a'n trefi ni ym mhob cwr o Gymru. Dwi'n edrych ymlaen at ddilyn tîm Cymru draw i Azerbaijan yn nes ymlaen eleni, ond fyddwn ni ddim yn gallu gwneud hynny mewn blynyddoedd i ddod heb fuddsoddi yn y grass roots fel petai. Mae yna gae 3G bendigedig yn Llangefni, mae yna fuddsoddiad yn mynd i fod mewn uwchraddio adnoddau ym Mhorthaethwy. Mae gwirioneddol angen caeau 3G newydd yng Nghaergybi ac yn Amlwch. Dwi wedi cynnal cyfarfodydd yn barod efo aelodau o'r cymunedau hynny sy'n barod i wneud beth bynnag sydd ei angen i ddod â'r buddsoddiad i mewn. Mae'r cyngor sir â chynllun dros y blynyddoedd nesaf o wneud buddsoddiad, ond mae angen y buddsoddiad rŵan. Gaf i ofyn am ymrwymiad gan y Llywodraeth i weithio efo fi ac eraill a'r cyngor sir a grwpiau cymunedol, cwmnïau budd cymunedol, yn Ynys Môn i wneud yn siŵr ein bod ni'n gallu chwilio am bob ffordd i dynnu'r arian i mewn i ddod â'r adnoddau yma sy'n hanfodol, nid dim ond ar gyfer dyfodol y gêm brydferth ond ar gyfer ein hiechyd ni fel cenedl?
English: Naturally, I'm going to agree with that. I had the opportunity of opening a new pitch in Parc Eirias in the county that I live in, and I know how important this resource is for all sorts of sporting activities where these pitches are suitable. So, what I will do is convey what has been said here today to Sport Wales and ask for a further report on the progress that they're making in Ynys Môn in particular. I accept that it's not possible to have international football in Wales unless it includes Anglesey as well.
Welsh: Yn naturiol, rydw i'n mynd i gytuno efo hynny. Ces i'r cyfle i agor maes newydd ym Mharc Eirias yn y sir dwi'n byw ynddi, a dwi'n gwybod pa mor bwysig ydy'r adnodd yma ar gyfer pob math o chwaraeon lle mae'r meysydd yma'n addas. Felly, beth wnaf i ydy cyfleu'r hyn sydd wedi'i ddweud yma heddiw i Chwaraeon Cymru a gofyn am adroddiad pellach ar y cynnydd y maen nhw'n ei wneud yn Ynys Môn yn arbennig. Ac rydw i'n derbyn nad yw hi'n bosibl i gael pêl-droed rhyngwladol yng Nghymru os nad ydy o'n cynnwys y fam ynys yn ogystal.
English: Thank you to the Minister and the Deputy Minister for answering all of their questions this afternoon.
Welsh: Diolch i'r Gweinidog a'r Dirprwy Weinidog am gwblhau'r holl gwestiynau ar eu cyfer nhw y prynhawn yma.
English: Thank you for that question, and the Commission does actively support the White Ribbon Day every year by allowing the estate to be used for an event that I have managed since 2007. That is advertised across the estate. There are notices posted on Member and staff intranets, and money is raised now through the sale of the white ribbons in Tŷ Hywel and in the Senedd, and that is not to mention that, since 2007, many Members here have actively campaigned and championed the White Ribbon cause.
Welsh: Diolch am y cwestiwn hwnnw, ac mae'r Comisiwn yn cefnogi Diwrnod y Rhuban Gwyn bob blwyddyn drwy ganiatáu i'r ystâd gael ei defnyddio ar gyfer digwyddiad a drefnwyd gennyf ers 2007. Caiff hynny ei hysbysebu ar draws yr ystâd. Gosodir hysbysiadau ar fewnrwydi Aelodau a staff, a chodir arian drwy werthu'r rhubanau gwyn yn Nhŷ Hywel ac yn y Senedd, heb sôn am y ffordd y mae llawer o'r Aelodau yma, ers 2007, wedi ymgyrchu'n frwd ac wedi hyrwyddo achos y Rhuban Gwyn.
English: Thank you for that response, and I commend you for your hard work over the many years, since 2007 - it really has been instrumental in raising the profile of the campaign here in Wales, and I was privileged to speak at your event you helped manage at the Senedd just last year. As you will know, as Members will know, following Dad's tragic passing, I have been committed to continuing his hard work to support this very important campaign, so to me it seems logical that our next step is for this institution, this Senedd, to follow in the footsteps of councils like my own in Flintshire and Connah's Quay Town Council and become fully accredited. So, will the Commission meet with me and the White Ribbon campaign to make sure this happens in the future? Diolch.
Welsh: Diolch ichi am yr ateb hwnnw, ac rwy'n eich canmol am eich gwaith caled dros y blynyddoedd lawer, ers 2007 - mae wedi bod yn allweddol yn y gwaith o godi proffil yr ymgyrch yma yng Nghymru, a chefais y fraint o siarad yn y digwyddiad y buoch yn helpu i'w gynnal yn y Senedd y llynedd. Fel y gwyddoch, fel y gŵyr yr Aelodau, yn dilyn marwolaeth drasig fy nhad, rwyf wedi ymrwymo i barhau â'i waith caled i gefnogi'r ymgyrch bwysig hon, felly i mi mae'n ymddangos yn rhesymegol mai ein cam nesaf yw i'r sefydliad hwn, y Senedd hon, ddilyn ôl traed cynghorau fel fy un i yn Sir y Fflint a Chyngor Tref Cei Connah a chael ei hachredu'n llawn. Felly, a wnaiff y Comisiwn gyfarfod â mi a'r ymgyrch Rhuban Gwyn i wneud yn siŵr bod hyn yn digwydd yn y dyfodol? Diolch.
English: We have committed to pursue this in the coming year, because last year the Commission has been focused on the overall workplace dignity and respect, and that includes well-being, race and gender equality as some of those items, and that work is being reviewed. I have met with the new chief executive officer of White Ribbon - I did in November - and I did discuss their accreditation scheme. And from that discussion I found that they are actually reviewing that scheme. Since we are also reviewing our scheme, it seemed to make some sense to wait until next year, once that review has been done, and we're also able to assess the schemes that we've got to put the two together and move forward positively next year.
Welsh: Rydym wedi ymrwymo i fynd ar drywydd hyn yn ystod y flwyddyn sydd i ddod, oherwydd y llynedd canolbwyntiodd y Comisiwn ar urddas a pharch yn y gweithle yn gyffredinol, ac mae hynny'n cynnwys llesiant, cydraddoldeb hil a rhyw fel rhai o'r eitemau hynny, ac mae'r gwaith hwnnw'n cael ei adolygu. Cyfarfûm â phrif weithredwr newydd y Rhuban Gwyn - gwneuthum hynny ym mis Tachwedd - a thrafodais eu cynllun achredu. Ac o'r drafodaeth honno, canfûm eu bod yn adolygu'r cynllun hwnnw mewn gwirionedd. Gan ein bod hefyd yn adolygu ein cynllun ni, roedd i'w weld yn gwneud rhywfaint o synnwyr i aros tan y flwyddyn nesaf, ar ôl i'r adolygiad hwnnw gael ei wneud, pan allwn asesu'r cynlluniau sydd gennym i roi'r ddau at ei gilydd a symud ymlaen yn gadarnhaol y flwyddyn nesaf.
English: Thank you to the Commissioner.
Welsh: Diolch i'r Comisiynydd.
English: The topical questions are next. The first question is for the Minister for Economy and Transport, and this is to be asked by David Rees.
Welsh: Y cwestiynau amserol sydd nesaf. Mae'r cwestiwn cyntaf i'r Gweinidog Economi a Thrafnidiaeth, a'r cwestiwn i'w ofyn gan David Rees.
English: Can I thank Dai Rees for his question and assure him that we will continue to engage with Tata Steel at every level to discuss how we can support the long-term sustainability of steel plants in Wales, including, of course, the Port Talbot site?
Welsh: A gaf fi ddiolch i Dai Rees am ei gwestiwn a'i sicrhau y byddwn yn parhau i ymgysylltu â Tata Steel ar bob lefel i drafod sut y gallwn gefnogi cynaliadwyedd hirdymor gweithfeydd dur yng Nghymru, gan gynnwys safle Port Talbot wrth gwrs?